Help:Navigation/fi

Kun katsot MediaWikissä olevaa sivua, näet kolme navigaatioelementtiä. Vasemmalle oleva sivupalkki sisältää linkkejä tärkeisiin wikisivuihun kuten tuoreet muutokset ja tiedostojen tallennus. Sivun ylälaidassa on linkit, jotka liittyvät avoinna olevaan sivuun: sivun keskustelusivu, sivun muutoshistoria ja merkittävimpänä sivun muokkauslinkki. Oikeassa ylälaidassa on kirjautumattomilla käyttäjillä linkki tunnuksen luomiseen ja sisään kirjautumiseen. Kirjautuneella käyttäjällä on samassa paikassa henkilökohtaisia linkkejä.

Sivupalkki
Sivupalkki on sivun vasemmassa reunassa logon alla (oletusulkoasulla). Se sisältää linkit wikin tärkeimpiin sivuihin ja toimintoihin.

Logo
Logoa napsauttamalla pääset wikin etusivulle.

Valikko
Hakulaatikon yläpuolella olevat linkit ovat ylläpitäjän määrittelemät linkit tähdellisimpiin ja yleisimmin käytettyihin sivuihin ja toimintoihin.

Työkalut
Työkalulaatikko sisältää aina avoinna olevaan sivuun liittyviä toimintolinkkejä.

Kaikilla sivuilla toimintosivuja lukuun ottamatta:
 * Tänne viittaavat sivut vie toimintosivulle, joka listaa sivut, joilta on linkki sivuun, jolta tulit tälle sivulle. Tämän sivun avulla voit löytää sivuja, joissa on jotain nykyiseen sivuun liittyvää tietoja. Lista on myös hyödyllinen, kun sivuja järjestetään uudelleen – siitä voi tarkistaa mitkä linkit ovat vielä relevantteja muutosten jälkeen.
 * Linkitettyjen sivujen muutokset antaa tuoreet muutokset, jossa on vain sivut, joihin on linkki nykyiseltä sivulta. Piilota pienet muutokset-asetus asetussivulla vaikuttaa muun muassa tähän sivuun.

Kaikilla sivuilla toimintosivut mukaan lukien:
 * Tallenna tiedosto vie toimintosivulle, jonka avulla kirjautuneet käyttäjät voivat tallentaa kuvia ja muita tiedostoja. Tallennettuihin tiedostoihin voi linkittää muilta sivuilta. Kuvatiedostoja voi myös upottaa suoraan muilla sivuille. Tiedostojen hallintaa käsitellään tarkemmin ohjeen osiossa tiedostojen hallinta. Linkkiä ei näytetä, jos wiki ei salli tiedostojen tallentamista.


 * Toimintosivut-linkki vie sivulle, jossa on listattu toimintosivuja. Toimintosivu on sivu, joka antaa tietoja wikistä tai sisältää ylläpidon toiminnallisuutta. Esimerkiksi lista wikiin rekisteröityneistä käyttäjistä, tilastoja, lokit, luettelo orvoista sivuista.


 * Ohjeen sivu toimintosivut käsittelee asiaa tarkemmin.

Sivulinkit
Sivulinkit ovat suoraan avoinna olevan sivun ylälaidassa logon oikealla puolella (oletusulkonäöllä). Ne vievät sivuille, jotka antavat lisätietoja nykyisestä sivusta tai muuttavat nykyisen sivun sisältöä tai asetuksia. Oletustoimintoja ovat esimerkiksi katselu, muokkaaminen ja keskustelu. Näytettävien linkkien määrä riippuu sivusta ja siitä oletko kirjautunut sisään ja onko sinulla jotain erikoisoikeuksia.


 * Oletuslinkit
 * nimiavaruus (sivu, ohje, toimintosivu, malline jne)
 * keskustelu
 * muokkaa (tai näytä lähdekoodi, jos sinulla ei ole oikeutta muokata sivua)
 * historia


 * Kirjautuneilla käyttäjillä lisäksi:
 * siirrä
 * tarkkaile


 * Ylläpitäjillä lisäksi:
 * suojaa
 * poistaa

Käyttäjälinkit
Käyttäjälinkit ovat oikeassa yläreunassa (oletusulkonäöllä). Niiden avulla kirjautuneet käyttäjät pääsevät nopeasti heitä koskeville sivuille.

Kirjautumattomilla käyttäjillä on linkki kirjautumissivulle ja joskus myös linkki IP-osoitteen keskustelusivulle.


 * 
 * Tämä linkki vie käyttäjän omalle käyttäjäsivulle, johon yleensä kirjoitetaan jotain itsestään ja tallennetaan itselle hyödyllisiä linkkejä ja muita asioita.
 * keskustelusivu
 * Tämä linkki vie käyttäjän keskustelusivulle, joka on ensisijainen tapa keskustella käyttäjän kanssa.
 * asetukset
 * Tämä linkki vie asetussivulle, jolla voi muuttaa monia MediaWikin asetuksia.
 * tarkkailulista
 * Tämä linkki vie tarkkailulistalle, jossa näkyy muutokset sivuihin, jotka on lisätty tarkkailulistalle.
 * muokkaukset
 * Tämä linkki vie sivulle, jossa näkyy käyttäjän kaikki muokkaukset.
 * kirjaudu ulos
 * Tämä linkki kirjaa käyttäjän ulos.